વન ડે ટીમમાં સામેલ કરાયેલો ૩૦ વર્ષીય ફૈઝ ફઝલ ટીમમાં સામેલ સૌથી ચોંકાવનારો ચહેરો છે. તેણે ટી-૨૦માં ૪૮ મેચમાં ૮૯૬ રન બનાવ્યા છે અને તેનો સર્વોચ્ચ સ્કોર ૬૬ રનનો રહ્યો છે. ફર્સ્ટ ક્લાસ કરિયર પર નજર કરીએ તો તેણે ૭૯ મેચમાં ૫૩૪૧ રન બનાવ્યા છે અને તેનો સર્વોચ્ચ સ્કોર અણનમ ૨૦૦ રન રહ્યો છે. તેના નામે ૧૧ સદી અને ૨૭ અર્ધસદી નોંધાઈ છે. તે સેન્ટ્રલ ઝોન, રેલવે અને વિદર્ભ તરફથી ઘરેલુ ક્રિકેટમાં રમી ચૂક્યો છે, જ્યારે આઇપીએલમાં રાજસ્થાન રોયલ્સ ટીમનો હિસ્સો રહી ચૂક્યો છે. ફૈઝ ફઝલ ડાબોડી બેટ્સમેન અને જમણેરી બોલર છે.